P r e d k l a d a c i a    s p r á v a

	Vláda SR uznesením č. 183 zo dňa  22.03.2000 súhlasila s prevzatím štátnej záruky za DMD FIN, a.s., Trenčín za akontáciu vo výške 11 548 000,- USD z kontraktu ARV  006  na 43 ks VT-72B v prospech Tatra banky, a.s., Bratislava v členení na záruku vo výške 10 000 000,- USD ako zabezpečenie za poskytnutú akontačnú platbu s platnosťou do 31.01.2001 a záruku vo výške 1 548 000,- USD za kvalitu  s platnosťou do 31.01.2002. Ručiteľské listiny boli podpísané 28.04.2000. Z celkového počtu vozidiel, ktoré boli predmetom záruky vo výške 43 ks bolo expedovaných 43 ks, kontrakt bol splnený v plnom rozsahu a zo štátnej záruky za akontáciu nebolo uskutočnené žiadne plnenie. 

Platnosť štátnej záruky za Performance Bond je do konca januára 2001. V nadväznosti na posun realizácie vozidiel do Indie došlo aj k posunu technickej záruky za kvalitu. Vo väzbe na termíny vystavenia konosamentov pri jednotlivých expedíciách je ukončenie záruky v auguste 2003. Z tohto dôvodu požiadala DMD FIN, a.s. Trenčín o predĺženie štátnej záruky za kvalitu v sume 1.548 000,- USD do 1. septembra 2003.  

	Materiál s ohľadom na jeho charakter neprešiel medzirezortným pripomienkovým konaním.